Úradný vestník L 154 , 12/06/1997 S. 0014 - 0019



Nariadenie Komisie (ES) č. 1054/97 z 11. júna 1997 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a Spoločnom colnom sadzobníku [1], naposledy zmenené a doplnené nariadením (ES) č. 866/97 [2], najmä na jeho článok 9, keďže s cieľom zabezpečiť jednotné uplatňovanie kombinovanej nomenklatúry, ktorá tvorí prílohu k uvedenému nariadeniu, je potrebné prijať opatrenia týkajúce sa zatrieďovania tovaru uvedeného v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá interpretácie kombinovanej nomenklatúry a tieto pravidlá sa taktiež vzťahujú na každú inú nomenklatúru, ktorá je na nej úplne alebo sčasti založená, alebo ktorá do nej dopĺňa ďalšie triedenie a ktorá sa zavádza osobitnými ustanoveniami spoločenstva, so zreteľom na uplatňovanie sadzobných a iných opatrení týkajúcich sa obchodovania s tovarom; keďže podľa uvedených všeobecných pravidiel sa tovar opísaný v stĺpci 1 tabuľky, ktorá tvorí prílohu k tomuto nariadeniu, musí zatriediť do príslušných číselných znakov uvedených v stĺpci 2 na základe odôvodnení stanovených v stĺpci 3; keďže je vhodné, aby s výhradou opatrení platných na území spoločenstva, ktoré sa týkajú dvojitého kontrolného systému a prednostného a spätného dohľadu spoločenstva nad textilnými výrobkami pri ich dovoze na územie spoločenstva, mohol držiteľ počas obdobia 60 dní naďalej používať záväzné sadzobné informácie o zatrieďovaní tovaru do kombinovanej nomenklatúry vydané colnými orgánmi členských štátov, ktoré nie sú v súlade s týmto nariadením, v súlade s ustanoveniami článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [3], naposledy zmeneným a doplneným nariadením (ES) č. 82/97 [4]; keďže opatrenia stanovené v tomto nariadení sú v súlade so stanoviskom Sekcie pre colnú a štatistickú nomenklatúru Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 priloženej tabuľky je teraz v rámci kombinovanej nomenklatúry zatriedený do príslušných číselných znakov KN uvedených v stĺpci 2 uvedenej tabuľky. Článok 2 S výhradou opatrení platných na území spoločenstva, ktoré sa týkajú dvojitého kontrolného systému a prednostného a spätného dohľadu spoločenstva nad textilnými výrobkami pri ich dovoze na územie spoločenstva, sa môžu počas obdobia 60 dní naďalej používať záväzné sadzobné informácie o zatrieďovaní tovaru do kombinovanej nomenklatúry vydané colnými orgánmi členských štátov, ktoré už nie sú v súlade s týmto nariadením, v súlade s ustanoveniami článku 12 ods. 6 nariadenia (EHS) č. 2913/92. Článok 3 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 11. júna 1997 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 124, 16.5.1997, s. 1. [3] Ú. v. ES L 302, 19.10.1992, s. 1. [4] Ú. v. ES L 17, 21.1.1997, s. 1. -------------------------------------------------- PRÍLOHA Opis tovaru | Zatriedenie kód KN | Odôvodnenie | (1) | (2) | (3) | 1.Jednofarebný nepodšitý odev z 2,3 mm hrubej pletenej textílie (60 % vlna, 40 % zmes polyamidu) s golierom s chlopňami, určený na zakrytie hornej časti tela, vrátane bokov.Odev má dlhé rukávy a výstrih tvaru V, je úplne rozopínateľný so zapínaním na gombíky sprava doľava v prednej časti odevu. Pod pásom sú vrecká a spodok odevu je olemovaný.Odev je vyhotovený zo 6 dielov (dva vpredu a štyri vzadu) spolu zošitých po celej dĺžke. Odev má tiež ramenné vypchávky a dva vertikálne záševky začínajúce na hrudi (kabátik).(Pozri fotografiu 557) | 61043100 | Zatriedenie je vymedzené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou k podpoložkám 2 časť A k triede XI, poznámkou 9 ku kapitole 61 a znením číselných znakov KN 6104 a 61043100. Na základe jeho celkového vzhľadu, a najmä na základe faktu, že má určitú pevnosť (hrubá textília, šesť dielov a dva záševky), sa bude tento odev zatrieďovať ako kabátik číselného znaku 6104. | 2.Jednofarebný nepodšitý odev z 2,1 mm hrubej pletenej textílie (70 % akryl, 30 % zmes vlny) s golierom na preloženie, určený na zakrytie hornej časti tela až k pásu.Odev má dlhé rukávy a výstrih tvaru V, je úplne rozopínateľný so zapínaním na gombíky sprava doľava v prednej časti odevu. Pod pásom sú vrecká a spodok odevu je olemovaný.Odev je vyhotovený zo 6 dielov (dva vpredu a štyri vzadu) spolu zošitých po celej dĺžke. Odev má tiež ramenné vypchávky a dva vertikálne záševky začínajúce na prsiach (kabátik).(Pozri fotografiu 558) | 61043300 | Zatriedenie je vymedzené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou k podpoložkám 2 časť A k triede XI, poznámkou 9 ku kapitole 61 a znením číselných znakov KN 6104 a 61043300. Na základe jeho celkového vzhľadu, a najmä na základe faktu, že má určitú pevnosť (hrubá textília, šesť dielov a dva záševky), sa bude tento odev zatrieďovať ako kabátik číselného znaku KN 6104. | 3.Ľahký nepodšitý odev z jemnej pletenej textílie ako na výrobu trička (100 % bavlna), s dvojfarebnými prúžkami, rovného strihu, bez goliera a určený na zakrytie hornej časti tela, siahajúci k bokom. Konce rukávov a spodná časť odevu sú olemované.Odev má krátke rukávy a okrúhly, tesne obopínajúci výstrih, je úplne rozopínateľný so zapínaním na gombíky sprava doľava v prednej časti odevu. Pod pásom sú vrecká.Odev má tiež ramenné vypchávky (odev podobný veste).(Pozri fotografiu 555) | 61102099 | Zatriedenie je vymedzené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkami 4 a 9 ku kapitole 61 a znením číselných znakov KN 6110, 611020 a 61102099. Na základe jeho celkového vzhľadu, a najmä na základe faktu, že je vyhotovený z materiálu, ktorý nemá pevnosť odevov, ktoré sa majú považovať za kabátik, tento výrobok sa bude zatrieďovať ako odev podobný veste číselného znaku KN 6110. | 4.Jednofarebný nepodšitý odev z voľne priliehavej hrubo vrúbkovanej pletenej textílie (60 % bavlna, 40 % zmes polyesteru), rovného strihu, bez goliera, určený na zakrytie hornej časti tela až k bokom. Konce rukávov a spodná časť odevu sú olemované.Má dlhé rukávy a výstrih tvaru V, je úplne rozopínateľný so zapínaním na gombíky sprava doľava v prednej časti odevu. Pod pásom sú vrecká a bočné rázporky.(Odev podobný veste).(Pozri fotografiu 556) | 61102099 | Zatriedenie je vymedzené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou k podpoložkám 2 časť A k triede XI, poznámkami 4 a 9 ku kapitole 61 a znením číselných znakov KN 6110, 611020 a 61102099. Na základe jeho celkového vzhľadu, a najmä na základe faktu, že je vyhotovený z materiálu, ktorý nemá pevnosť odevov považovaných za kabátik, tento výrobok sa bude zatrieďovať ako odev podobný veste číselného znaku KN 6110. | 5.Súprava dvoch odevov dodávaná pre maloobchodný predaj, pozostávajúca z: | | Zatriedenie je vymedzené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 13 k triede XI, poznámkou k podpoložkám 2 časť A k triede XI, poznámkami 3 písm. b) a 9 ku kapitole 61 a znením číselných znakov KN 6104, 610462, 61046210, 6110, 611020 a 61102099. Ak sa zohľadní celkový vzhľad odevov, a najmä to, že na hornom dieli je výrazná našitá ozdoba a na vnútornej strane výstrihu je našitý prvok, nie je zrejmé, že tieto odevy sa majú nosiť výlučne alebo hlavne ako nočný úbor. | a)ľahkého jednofarebného červeného pleteného pulóvra (80 % bavlna, 20 % polyester), určeného na zakrytie hornej časti tela, bez rozopínania, s dlhými rukávmi a priliehavým výstrihom. Tento odev má rebrovanie okolo výstrihu, na koncoch rukávov a na spodnej časti je vpredu našitý ozdobný motív. Na vnútornej strane výstrihu je našité lemovanie z rovnakého materiálu ako sú nohavice.(Pozri fotografiu 559 A) | 61102099 | b)ľahkých pletených nohavíc (80 % bavlna, 20 % polyester) s rôznofarebnými potlačenými štvorčekmi siahajúcich od pása k členkom, bez zapínania v páse. Tento odev je v páse stiahnutý elastickým pruhom a na koncoch nohavíc má rebrovanie. Na páse má dve slučky slúžiace na zavesenie nohavíc.(Pozri fotografiu 559 B) | 61046210 | 6.Súprava dvoch odevov dodávaná pre maloobchodný predaj, pozostávajúca z: | | Zatriedenie je vymedzené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 13 k triede XI, poznámkou k podpoložkám 2 časť A k triede XI, poznámkami 3 písm. b) a 9 ku kapitole 61 a znením číselných znakov KN 6104, 610462, 61046210, 6110, 611020 a 61102099. Taktiež pozri vysvetlivky k položke 6112 harmonizovaného systému. Ak sa zohľadní celkový vzhľad odevov, a najmä to, že na hornom dieli je potlačená veľmi výrazná ozdoba, dvojitý pruh rebrovania okolo výstrihu a ozdobné obruby, a na spodnom dieli vložený pruh a dve ozdobné obruby, nie je zrejmé, že tieto odevy sa majú nosiť výlučne alebo hlavne ako nočný úbor. | a)ľahkého pleteného pulóvra (80 % bavlna, 20 % polyester), vyhotoveného z dvoch rôznych textílií (jedna je modrej farby a druhá s červeným a bielym prúžkom), určeného na zakrytie hornej časti tela, bez zapínania, s dlhými jednofarebnými rukávmi. Tento odev má rebrovanie na koncoch rukávov a na spodnej časti. Taktiež má priliehavý výstrih s dvoma prúžkovanými pásmi rebrovania rôznych farieb, potlačený ozdobný motív na prednej časti a dve ozdobné obruby na otvoroch v rukávoch.(Pozri fotografiu 560 A) | 61102099 | b)ľahkých pletených nohavíc (80 % bavlna, 20 % polyester) vyhotovených z dvoch rovnakých textílií ako horný diel, siahajúcich od pása k členkom, bez zapínania v páse. Tento odev je v páse stiahnutý elastickým pruhom a na koncoch má rebrovanie. Po celej dĺžke ľavej nohavice je vložený pruh z materiálu s prúžkami. Pozdĺž tohto pruhu sú dve ozdobné obruby a na páse majú nohavice dve slučky slúžiace na ich zavesenie.(Pozri fotografiu 560 B) | 61046201 | 7.Trecí pás (70 x 12 x 1 cm) vyhotovený z pleteného sisalu, s drevenými držadlami na oboch koncoch, ktoré umožňujú masírovať telo.(Toaletná bielizeň)(Pozri fotografiu 554) | 63029900 | Zatriedenie je vymedzené ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov KN 6302 a 63029900. Taktiež pozri vysvetlivky k položke 6302 harmonizovaného systému. | +++++ TIFF +++++ +++++ TIFF +++++ --------------------------------------------------